Document ID: /fineweb-2-swissfilter-quality_10-filterrobots/filtered/02038.jsonl.gz/66

Rafael Ratti è in giuven trenader. El ha pir 32 onns, è pia tuttina vegls sco Toni Livers e mo in onn pli vegls che Curdin Perl ch'èn anc adina activs en la cuppa mundiala da passlung.
Pli baud eran Perl, Livers e Ratti concurrents e collegas d'equipa. Els han bleras reminiscenzas communablas. La pli interessanta: Ratti ha fatg ina suletta cursa en la cuppa mundiala. Exact quella che Toni Livers ha gudagnà – Tavau Nordic 2007. Uss sa cruschan lur vias puspè.